Okulmakula arbarstrigo

Okulmakula arbarstrigo (Strix ocellata) estas mezgranda strigo, tio estas birdospecio, fakte noktula rabobirdo, kiu apartenas al genro Strix, parto de pli granda grupo de noktulaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Tiu specio estas granda strigo trovebla en Barato kaj Nepalo. Ili troviĝas en ĝardenoj kaj maldikaj foliarbaroj apud sekaj dornarbaroj aŭ kamparo. Ili estas facile detekteblaj pro siaj distingaj tremantaj, strangaj krioj ĉe tagiĝo kaj krepusko. La karakteriza krio estas dueto de la masklo kaj ino, dum aliaj notoj inkluzivas malaltan hupadon kaj kriegon. Ilia grandeco, manko de "orelaj" tufoj kaj la samcentra strieco sur la vizaĝo faciligas ilin identigi.

Aspekto
Tiu ĉi granda strigo ne havas oreltufojn kaj estas makuleca kaj vermikula en ruĝecbruna kaj blanka. La vizaĝdisko estas markata per fajna samcentra nigra kaj blanka strieco. Ambaŭ seksoj estas similaj. La mentono estas blanka. La palpebro estas oranĝeckolora, kaj la irisoj estas malhelbrunaj. La vosto estas strieca mallarĝe en bruna kaj nigra koloroj. La samcentra strieco sur la vizaĝo kaj makuleca krono apartigas ĝin de la bruna arbarstrigo en suda Barato.

Estas tri subspecioj agnoskitaj kaj ne estas klaraj limigoj en ties distribuado. 
 S. o. ocellata (Lesson, 1839) troviĝanta en suda Barato kaj ties maskloj havas pli mallongajn flugilojn (333–338 mm) ol grandis
 S. o. grisescens (Koelz, 1950) troviĝanta en norda Barato south of the Himalayas, west to Pakistan and east to Bihar. The markings are pale above and the males have a wing length of 338–346 mm
 S. o. grandis Koelz, 1950 from Gujarat is differentiated by the wing length of the males (360–372 mm)

Distribuado kaj habitato
La specio troviĝas en ebenaĵoj en ĝardenoj kaj maldense arbarkovritaj vivejoj. Ili ripozas en arboj dumtage, elektante branĉon kun densa foliaro. Malnova specimeno el Lahore estas notita, sed neniuj registroj en lastatempaj tempoj el Pakistano. La distribuo etendiĝas orienten ĝis Okcidenta Bengalo. Ili ankaŭ videblas en diversaj partoj de Barato.

Kutimaro kaj ekologio
Tiuj strigoj ripozas dumtage, kutime en paroj. Kiam ĝenataj, ili povas flugi en brila sunbrilo, kvankam ili elektas ŝirmiĝi en densa arbareto. Ili produktas strangan ĉuhua-aa-vokon kun okonnoto en la dua noto. Ĉi tiu voko estas antifona dueto de la masklo kaj ino. La masklo vokas unu aŭ du fojojn sekvate de la pli mallonga kaj malpli tremanta versio de la ino. La voko estas pli ofta en novembro kiam ili komencas reproduktiĝi. Plej multaj nestoj troviĝas de februaro ĝis aprilo. Ili ankaŭ produktas unu-notan uluadon kaj kriegon ne male al tiu de la turstrigo. La nesto estas arba kavaĵo en kiu du ĝis tri blankaj ovoj estas demetitaj. Ili manĝas palmosciurojn (Funambulus), musojn kaj aliajn malgrandajn mamulojn.

 Notoj kaj referencoj 

 Holt, Denver W., Berkley, Regan; Deppe, Caroline; Enríquez Rocha, Paula L.; Olsen, Penny D.; Petersen, Julie L.; Rangel Salazar, José Luis; Segars, Kelley P. & Wood, Kristin L. (1999): 94. Spotted Wood Owl. En: del Hoyo, J.; Elliott, A. & Sargatal, J. (eld): Handbook of Birds of the World, Volume 5: Barn-owls to Hummingbirds: 197, plate 12. Lynx Edicions, Barcelona. 
 König, Claus; Weick, Friedhelm & Becking, Jan-Hendrik (1999): Owls: A guide to the owls of the world. Yale University Press, New Haven. 
 Lewis, Deane P. (2005): OwlPages.com Owl Species ID: 130.010.000 - Spotted Wood Owl - Strix seloputo. Versio de 2005-APR-21. Alirita en 2007-Aŭg-16.

 Eksteraj ligiloj 


Kategorio:Strigoformaj
Kategorio:Palearktisa faŭno
Kategorio:Strigedoj
Kategorio:Birdoj de Azio
Kategorio:Birdoj de Barato